CELEX: 31976R0795
Language: el
Date: 1976-04-06 00:00:00
Title: Κανονισμός (ΕΟΚ) αριθ. 795/76 του Συμβουλίου της 6ης Απριλίου 1976 περί συμπληρώσεως του παραρτήματος Ι του κανονισμού (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικών

Avis juridique important

|

31976R0795

Κανονισμός (ΕΟΚ) αριθ. 795/76 του Συμβουλίου της 6ης Απριλίου 1976 περί συμπληρώσεως του παραρτήματος Ι του κανονισμού (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικών  

Επίσημη Εφημερίδα αριθ. L 093 της 08/04/1976 σ. 0006 - 0006 Ελληνική ειδική έκδοση: Κεφάλαιο 03 τόμος 15 σ. 0012  Ισπανική ειδική έκδοση: Κεφάλαιο 03 τόμος 10 σ. 0016  Πορτογαλική ειδική έκδοση : Κεφάλαιο 03 τόμος 10 σ. 0016 

ΚΑΝΟΝΙΣΜΟΣ (ΕΟΚ) αριθ. 795/76 ΤΟΥ ΣΥΜΒΟΥΛΙΟΥ της 6ης Απριλίου 1976 περί συμπληρώσεως του παραρτήματος I του κανονισμού (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1035/72 του Συμβουλίου, της 18ης Μαΐου 1972, περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 793/76 (2), και ιδίως το άρθρο 2 παράγραφος 2 πρώτο  εδάφιο,  την πρόταση της Επιτροπής,  τη γνώμη της Συνελεύσεως (3),  Εκτιμώντας:  ότι ο κανονισμός (ΕΟΚ) αριθ. 1035/72 προβλέπει ότι οι κανόνες ποιότητας είναι δυνατό να καθορισθούν για προϊόντα που προορίζονται να παραδοθούν νωπά στον καταναλωτή και απαριθμεί στο παράρτημα I αυτού τα προϊόντα που υπόκεινται στους κανόνες ποιότητας- ότι οι πιπεριές (γλυκοπιπεριές) αποτελούν αντικείμενο σημαντικού εμπορίου σε ορισμένα παράγοντα Κράτη μέλη και υπολογισίμων συναλλαγών στο κοινοτικό επίπεδο- ότι είναι συνεπώς αναγκαίο να εφαρμοσθούν όλες οι διατάξεις του κανονισμού (EΟΚ) αριθ. 1035/72 στο προϊόν αυτό και κυρίως να θεσπισθούν κοινοί κανόνες ποιότητας- ότι, για το σκοπό αυτό, πρέπει να προστεθεί το προϊόν αυτό στον πίνακα του παραρτήματος I  του κανονισμού (ΕΟΚ) αριθ. 1035/72,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στη στήλη "λαχανικά" του παραρτήματος I του κανονισμού (ΕΟΚ) αριθ. 1035/72, προστίθεται το ακόλουθο προϊόν:  "Πιπεριές (γλυκοπιπεριές)".   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 6 Απριλίου 1976.  Για το Συμβούλιο Ο Πρόεδρος J. HAMILIUS  (1) ΕΕ αριθ. Ν 118 της 20.5.1972, σ. 1.  (2) ΕΕ αριθ. Ν 93 της 8.4.1976, σ. 1.  (3) ΕΕ αριθ. Α 79 της 5.4.1976, σ. 37